ai4bharat/Pralekha huggingface dataset:
প্রধানমন্ত্রীরদপ্তর
ফিফা বিশ্বকাপ জেতায় আর্জেন্টিনাকে অভিনন্দন প্রধানমন্ত্রীর
ফিফা বিশ্বকাপে অসামান্য দক্ষতা প্রদর্শনের জন্য ফ্রান্সকে অভিনন্দন জানিয়েছেন তিনি
নয়াদিল্লি, ১৮ ডিসেম্বর ২০২২
ফিফা বিশ্বকাপ জেতায় প্রধানমন্ত্রী শ্রী নরেন্দ্র মোদী আর্জেন্টিনাকে অভিনন্দন জানিয়েছেন। ফিফা বিশ্বকাপে অসাধারণ দক্ষতা প্রদর্শনের জন্য শ্রী মোদী ফ্রান্সকেও অভিনন্দন জানিয়েছেন।
প্রধানমন্ত্রী এক ট্যুইটে বলেছেন –
“এক অন্যতম উদ্দীপনাময় ফুটবল ম্যাচ হিসেবে এটা চিরদিন স্মরণীয় হয়ে থাকবে। #FIFAWorldCup চ্যাম্পিয়ন হওয়ায় আর্জেন্টিনাকে ধন্যবাদ। সারা টুর্নামেন্ট জুড়ে তারা অসাধারণ খেলেছে। ভারতের লক্ষ লক্ষ আর্জেন্টিনা এবং মেসি ভক্ত তাদের অসাধারণ জয়কে উদযাপন করেছে। @alferdez”
“#FIFAWorldCup-এ অসাধারণ দক্ষতা প্রদর্শনের জন্য ফ্রান্সকে অভিনন্দন। ফাইনালে দক্ষতা এবং খেলোয়াড়সুলভ মানসিকতায় তারা ফুটবলপ্রেমীদেরকে আমোদিত করেছে। @EmmanuelMacron”
(PG/AB/DM
সংস্কৃতিমন্ত্রক
রাষ্ট্রপতি আগামীকাল গান্ধী শান্তি পুরস্কার প্রদান করবেন
নয়াদিল্লি, ২৫ ফেব্রুয়ারি, ২০১৯
রাষ্ট্রপতি শ্রী রাম নাথ কোবিন্দ আগামীকাল রাষ্ট্রপতি ভবনের দরবার হলে এক অনুষ্ঠানে ২০১৫, ২০১৬, ২০১৭ এবং ২০১৮ সালে গান্ধী শান্তি পুরস্কার প্রদান করবেন। প্রধানমন্ত্রী শ্রী নরেন্দ্র মোদী এই অনুষ্ঠানে উপস্থিত থাকবেন এবং পুরস্কার-প্রাপকদের সংবর্ধনা জানাবেন।
২০১৫ সালের জন্য এই পুরস্কার দেওয়া হচ্ছে কন্যাকুমারীর বিবেকানন্দ কেন্দ্রকে। ২০১৬-তে যৌথভাবে এই পুরস্কার-প্রাপক হ’ল অক্ষয়পাত্র ফাউন্ডেশন এবং সুলভ ইন্টারন্যাশনাল। ২০১৭-তে এই পুরস্কারের জন্য মনোনীত হয়েছে একল অভিযান ট্রাস্ট। ২০১৮-তে এই পুরস্কার পাচ্ছেন ইয়োহি সাসাকাওয়া।
অহিংসার মাধ্যমে সামাজিক, অর্থনৈতিক ও রাজনৈতিক ক্ষেত্রে ব্যাপক পরিবর্তন-সাধনের জন্য ১৯৯৫ সাল থেকে গান্ধী শান্তি পুরস্কার দেওয়া হচ্ছে। পুরস্কার-স্বরূপ ১ কোটি টাকা এবং প্রশস্তিপত্রও দেওয়া হয়।
CG/BD/SB
(Visitor Counter : 67
প্রধানমন্ত্রীরদপ্তর
দেশ জুড়ে শ্রী অন্ন-কে জনপ্রিয় করার উদ্যোগে প্রধানমন্ত্রীর প্রশংসা
নয়াদিল্লি, ০৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী দেশ জুড়ে শ্রী অন্ন উদ্যোগকে জনপ্রিয় করার প্রয়াসের প্রশংসা করেছেন।
আসাম সচিবালয়ের মোটাদানার শস্য অর্থাৎ মিলেট দ্বারা নির্মিত সামগ্রীর ক্যাফে উদ্বোধনের যে ট্যুইট রাজ্যের মুখ্যমন্ত্রী শ্রী হিমন্ত বিশ্বশর্মা করেছেন, সেই ট্যুইটের জবাবে প্রধানমন্ত্রী বলেন, “ভারত জুড়ে শ্রী অন্ন-কে জনপ্রিয় করার জন্য বিভিন্ন উদ্যোগ নেওয়া হয়েছে, যা দেখে খুব ভালো লাগছে”।
PG/CB/SB
(
প্রধানমন্ত্রীরদপ্তর
সম্প্রতি উৎক্ষেপিত ইওএস-০৬ কৃত্রিম উপগ্রহ থেকে প্রাপ্ত দুর্দান্ত কিছু ছবি প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ২ ডিসেম্বর ২০২২
প্রধানমন্ত্রী শ্রী নরেন্দ্র মোদী সম্প্রতি উৎক্ষেপিত ইওএস-০৬ কৃত্রিম উপগ্রহ থেকে প্রাপ্ত দুর্দান্ত কিছু ছবি সকলের সঙ্গে ভাগ করে নিয়েছেন। তিনি বলেছেন, মহাকাশ প্রযুক্তির এই অগ্রগতির ফলে ঘূর্ণিঝড় সম্পর্কে আরও ভালো পূর্বাভাস পাওয়া যাবে এবং উপকূলীয় অর্থনীতির এর ফলে সুবিধা হবে।
এক ট্যুইট বার্তায় প্রধানমন্ত্রী বলেছেন –
“সম্প্রতি উৎক্ষেপিত ইওএস-০৬ কৃত্রিম উপগ্রহ থেকে প্রাপ্ত দুর্দান্ত কিছু ছবি কি আপনারা দেখেছেন? গুজরাটের কিছু দারুণ ছবি আপনাদের সঙ্গে ভাগ করে নিচ্ছি। মহাকাশ প্রযুক্তির এই অগ্রগতির ফলে ঘূর্ণিঝড় সম্পর্কে আরও ভালো পূর্বাভাস পাওয়া যাবে এবং উপকূলীয় অর্থনীতির এর ফলে সুবিধা হবে।”
(PG/CB/DM
প্রধানমন্ত্রীরদপ্তর
কেশবানন্দ ভারতীর প্রয়াণে প্রধানমন্ত্রীর শোক প্রকাশ; সমাজ সেবায় তাঁর অবদানের কথা স্মরণ করলেন শ্রী মোদী
নয়াদিল্লি, ০৬ সেপ্টেম্বর, ২০২০
বিশিষ্ট সমাজ সেবক কেশবানন্দ ভারতীজীর প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
প্রধানমন্ত্রী বলেছেন, “আমরা পূজ্য কেশবানন্দ ভারতীজীকে সমাজ সেবায় তাঁর অসামান্য অবদান এবং বঞ্চিত তথা শোষিত শ্রেণীর মানুষের ক্ষমতায়ন ঘটানোর জন্য সর্বদাই মনে রাখবো। ভারতের সমৃদ্ধ সংস্কৃতি ও আমাদের মহান সংবিধানের সঙ্গে তাঁর আত্মিক সম্পর্ক ছিল। তিনি প্রজন্মের পর প্রজন্মকে অনুপ্রাণিত করবেন। ওম শান্তি”।
(CG/BD/SB
প্রধানমন্ত্রীরদপ্তর
ফ্রান্সের প্রধানমন্ত্রীর সঙ্গে প্রধানমন্ত্রীর বৈঠক
নয়াদিল্লি, ১৩ জুলাই, ২০২৩
প্রধানমন্ত্রী শ্রী নরেন্দ্র মোদী ১৩ জুলাই, ২০২৩-এ ফ্রান্সের প্রধানমন্ত্রী শ্রীমতী এলিজাবেথ বর্ন-এর সঙ্গে বৈঠক করেছেন।
দুই নেতা অর্থনীতি, বাণিজ্য, জ্বালানি, পরিবেশ, শিক্ষা, যাতায়াত, রেল, ডিজিটাল গণ-পরিকাঠামো, সংগ্রহালয় সংক্রান্ত বিজ্ঞান, নাগরিক সংযোগ সহ বিভিন্ন ক্ষেত্রে দ্বিপাক্ষিক সহযোগিতা বৃদ্ধির বিষয়ে আলোচনা করেন।
ভারত ও ফ্রান্সের মধ্যে বহুপাক্ষিক সহযোগিতা গভীরতর করার সঙ্কল্প পুনর্ব্যক্ত করেছে দুই পক্ষ।
CG/SD/DM/
(
সড়কপরিবহণওমহাসড়কমন্ত্রক
ঊর্ধ্বসীমা সরানোর জন্য তৃতীয় পক্ষের বীমার মূল প্রিমিয়াম সম্পর্কিত বিজ্ঞপ্তি জারি
নয়াদিল্লী, ২৬ মে, ২০২২
ভারতের বীমা নিয়ন্ত্রক ও উন্নয়ন কর্তৃপক্ষের সঙ্গে পরামর্শ করে সড়ক পরিবহণ ও মহাসড়ক মন্ত্রক চলতি বছরের ২৫ মে বিজ্ঞপ্তির মাধ্যমে মোটর যান  বিধি ২০২২ প্রকাশ করেছে। চলতি বছরের পয়লা জুন থেকে এই বিধি কার্যকর হবে।
উল্লিখিত বিধিতে বিভিন্ন শ্রেণীর যানবাহনের জন্য
ঊর্ধ্বসীমা ছাড়া তৃতীয় পক্ষের বীমার মূল প্রিমিয়াম সংক্রান্ত বিষয়ে বিজ্ঞপ্তি দেওয়া হয়েছে। এই বিধিতে প্রিমিয়ামের ক্ষেত্রে নিম্নলিখিত ছাড়গুলিও অনুমোদিত হয়েছে-
শিক্ষা প্রতিষ্ঠানের বাসের ক্ষেত্রে ১৫% ছাড়
ভিনটেজ কার হিসেবে নথিভুক্ত ব্যক্তিগত গাড়ির প্রিমিয়ামে ৫০% মূল্য ছাড়
বৈদ্যুতিক ও হাইব্রিড যান-বাহনের জন্য প্রিমিয়ামে যথাক্রমে ১৫% এবং ৭.৫% ছাড় দেওয়া হয়েছে।
এই বিজ্ঞপ্তির বিষয়ে বিস্তারিত জানতে ক্লিক করুন নিম্নলিখিত লিঙ্কে
https://static.pib.gov.in/WriteReadData/specificdocs/documents/2022/may/doc202252659101.pdf
CG/SS/NS
(Visitor Counter : 78
নির্বাচনকমিশন
লোকসভা নির্বাচনের সপ্তম পর্বে আগামীকাল পশ্চিমবঙ্গে অবাধ ও সুষ্ঠু ভোট গ্রহণ সুনিশ্চিত করতে নির্বাচন কমিশন ব্যাপক নিরাপত্তার ব্যবস্থা নিয়েছে
কলকাতা, ১৮ মে , ২০১৯
লোকসভা নির্বাচনের সপ্তম তথা অন্তিম পর্যায়ে আগামীকাল রবিবার,পশ্চিমবঙ্গ সহ ছ’টি রাজ্য এবং একটি কেন্দ্রশাসিত অঞ্চলেমোট ৫৯টি আসনেরজন্য ভোট নেওয়া হবে। এর মধ্যে পশ্চিমবঙ্গে নয়টি লোকসভা আসনের জন্য ভোটগ্রহণ করা হবে।পশ্চিমবঙ্গের এই পর্যায়ের আসনগুলি হল - দমদম, বারাসাত, বসিরহাট, জয়নগর ,মথুরাপুর ,ডায়মন্ড হারবার, যাদবপুর, কলকাতা দক্ষিণ, এবং কলকাতা উত্তর। এছাড়াও দার্জিলিং, ইসলামপুর, হাবিবপুর এবং ভাটপাড়া বিধানসভা কেন্দ্রের উপনির্বাচনের ভোটও নেওয়া হবে।
বাঁকুড়া লোকসভা কেন্দ্রের শালতোড়া বিধানসভা খন্ডের ছাতার কানালি প্রাথমিক বিদ্যালয়ের বুথে পুনর্নির্বাচনও আগামীকাল হবে ভোটগ্রহণ শুরু হবে সকাল ৭টাথেকে।চলবে সন্ধ্যা ৬টা পর্যন্ত।নির্বাচন কমিশন অবাধ এবং সুষ্ঠু নির্বাচনের জন্য সবরকমের ব্যবস্থা নিয়েছে।যে কোন রকমের অপ্রীতিকর পরিস্থিতি এড়াতে ৭১০ কোম্পানি কেন্দ্রীয় বাহিনী আগামীকাল মোতায়েন করা হবে প্রতিটি বুথে এরফলে কেন্দ্রীয় বাহিনী থাকছে।
পাশাপাশি কেন্দ্রীয়বাহিনীর একজন অ্যাসিস্টান্ট কমান্ডান্ডের নেতৃত্বে ৪৬১টি কুইক রেসপন্স টিম সতর্ক অবস্থায় থাকবে।কোথাও গন্ডগোলের খবর এলে৫থেকে ১৫ মিনিটের মধ্যে এই দল পরিস্থিতি মোকাবিলায় পৌছে যাবে।একজন করে স্থানীয় কনস্টেবল প্রতিটি কুইক রেসপন্স টিমকেসাহায্য করবেন।এছাড়াও কলকাতা পুলিশের ১৭৮টি কুইক রেসপন্স টিম আছে। পাশাপাশি রাজ্য সশস্ত্র পুলিশের আরটি এবং ফ্লাইং স্কোয়াডের সদস্যরাও থাকছেন।
এছাড়াও যে সব এলাকায় গন্ডগোল হবার আশঙ্কা রয়েছে, সেই সব এলাকায় ভোটারদের মধ্যে আস্থা বাড়াতে রুট/ফ্ল্যাগ মার্চ করা হচ্ছে।প্রতিটি ভোটগ্রহণ কেন্দ্র থেকে ২০০ মিটারের মধ্যে ১৪৪ ধারা জারী করা হয়েছে। কেউ এই আদেশ লঙ্ঘন করলে আর্থিক জরিমানা সহ ৩ বছরের সশ্রম কারাদন্ড হতে পারে।
CG/CB
(Visitor Counter : 93
উপ-রাষ্ট্রপতিরসচিবালয়
ভুল তথ্য এবং ভুয়ো খবরের ব্যাপারে শিশুদের শিক্ষিত করে তোলার আহ্বান জানালেন উপরাষ্ট্রপতি
নয়াদিল্লী, ২৭ জুলাই, ২০২০
গণমাধ্যমে বিশেষত নতুন ধরণের গণমাধ্যমে কিভাবে ভুল তথ্য এবং ভুয়ো খবর বিরূপ প্রতিক্রিয়া সৃষ্টি করে, সে সম্পর্কে শিশুদের শিক্ষিত করে তোলা প্রয়োজন বলে জানিয়েছেন উপরাষ্ট্রপতি শ্রী এম ভেঙ্কাইয়া নাইডু। তিনি বলেছেন, বাচ্চাদের এমন শিক্ষা দেওয়া উচিত যাতে তারা এই ধরণের সংবাদ চিনতে পারে।
টাইমস স্কলার ইভেন্ট উপলক্ষ্যে আজ ভিডিও কনফারেন্সের মধ্যমে ২০০রও বেশি মেধাবী যুব প্রতিনিধিদের উদ্যেশ্যে বক্তব্য রাখতে গিয়ে উপরাষ্ট্রপতি তথ্য বিশ্লেষণ করে অসত্য এবং গুজবকে তথ্যকে দূরে সরিয়ে রেখে সত্যকে সামনে নিয়ে আসা এবং সেই ধরণের সংবাদকে পরিবেশন করার আহ্বান জানান। তিনি বলেন, একজন শিক্ষার্থীর জীবনের সমস্যাগুলি মোকাবিলা করার মতো সক্ষম হয়ে উঠতে হবে। এই প্রসঙ্গে তিনি দেশের প্রাক্তন রাষ্ট্রপতি ডঃ এ পি জে আব্দুল কালামের কথাও তুলে ধরেন। কোভিডের কারণে শিক্ষা ব্যবস্থায় কিছুটা সমস্যা দেখা দিয়েছে বলে উল্লেখ করেন তিনি। এ প্রসঙ্গে তরুণ শিক্ষার্থীদের উদ্বিগ্ন না হওয়ারও পরামর্শ দেন। তিনি শিক্ষার্থীদের মানসিকভাবে দৃঢ় থাকতে বলেছেন। একইসঙ্গে ঘন ঘন হাত ধোওয়া, শারীরিক ও মানসিক স্বাস্থ্য বিকাশের জন্য নিয়মিত যোগচর্চা এবং চাপ ও হতাশা থেকে মুক্ত থাকার পরামর্শ দেন। উপরাষ্ট্রপতি বলেন, এই মহামারীর সময় নিয়মিত যোগাভ্যাস শরীরে রোগ প্রতিরোধ ক্ষমতা বৃদ্ধি করে। শৈশব অবস্থা থেকেই যোগকে বিদ্যালয়ের পাঠক্রমে অন্তর্ভুক্ত করারও পরামর্শ দেন তিনি। শ্রী নাইডু বলেন, যোগাভ্যাসের মাধ্যমে যুবদের একাগ্রতা ও শৃঙ্খলা বৃদ্ধি করে। বতমানে প্রতিটি ক্ষেত্রে ক্রমবর্ধমান প্রতিযোগিতার কথা উল্লেখ করে উপরাষ্ট্রপতি বলেন, শিক্ষার্থীদের শ্রেষ্ঠত্ব অর্জনে প্রতিটি বাধা অতিক্রম করার আত্মবিশ্বাস ও সাহস থাকতে হবে। সাফল্যের কোন সংক্ষিপ্ত রাস্তা নেই বলেও তিনি জানান।
উপরাষ্ট্রপতি বলেন, শিক্ষার লক্ষ্য কেবলমাত্র একটি ডিগ্রি বা কর্মসংস্থান প্রাপ্তি নয়। শিক্ষা হল নিজের জ্ঞান বৃদ্ধি এবং আত্মবিশ্বাসের পথ। শিক্ষা কেবল প্রয়োজন তথ্য সরবরাহ করেনা, আমাদেরকে একজন ভাল ব্যক্তি হিসেবেও গড়ে তোলে। ভারতের প্রাচীন শিক্ষাব্যবস্থায় নৈতিক মূল্যবোধের ওপর বিশেষ জোর দিয়ে উপরাষ্ট্রপতি বলেন, এদেশে মাতৃভক্তি, আনুগত্য, সততা, কৃতজ্ঞতা, ক্ষমা এবং প্রবীনদের প্রতি শ্রদ্ধার মতো একাধিক গুনাবলীর বিকাশও শিক্ষার একটি গুরুত্বপূর্ণ দিক। শিক্ষার্থীদের তাদের পছন্দের যেকোন একটি ক্ষেত্রে দক্ষতা অর্জন এবং শ্রেষ্ঠত্বের চূড়ায় পৌঁছানোর জন্য সর্বাত্মক প্রচেষ্টা চালিয়ে যাওয়ার আহ্বান জানান।
উপরাষ্ট্রপতি বলেন, তরুণ শিক্ষার্থীরা দারিদ্র, বৈষম্য, জলবায়ু পরিবর্তনের মতো সমস্যাগুলি সমাধানের পথ খুঁজে বের করবে। জাতির জনক মহাত্মা গান্ধীর দেওয়া মন্ত্রের কথা উল্লেখ করে উপরাষ্ট্রপতি তরুণ শিক্ষার্থীদের বর্তমান পরিস্থিতি সম্পর্কে সর্বদা সচেতন থাকার আহ্বান জানান। ভারতের যুবশক্তিকে দেশের সর্বাধিক গুরুত্বপূর্ণ সম্পদ হিসেবে বর্ণনা করে শ্রী নাইডু বলেন এই যুব সমাজই দেশকে অগ্রগতির নতুন শিখরে নিয়ে যাবে।
(CG/SS/NS
মানবসম্পদবিকাশমন্ত্রক
সমাজের সকলের জন্য অনলাইন শিক্ষায় সমান প্রবেশাধিকার নিশ্চিত করতে সরকার প্রতিশ্রুতিবদ্ধ - শিক্ষামন্ত্রী
নতুনদিল্লি, ১৭ সেপ্টেম্বর, ২০২০
সমাজের সকলের জন্য অনলাইন শিক্ষায় সমান প্রবেশাধিকার নিশ্চিত করতে সরকার বদ্ধপরিকর। সরকারের বিভিন্ন উদ্যোগের মাধ্যমে অনলাইনে শিক্ষার বিষয়টি সুনিশ্চিত করা হয়, যেমন - স্বয়ম, স্বয়ম্ প্রভা, দীক্ষা, ই-পাঠশালা, ই-পিজিপাঠশালা, ভার্চুয়াল ল্যাবস, জাতীয় ডিজিটাল লাইব্রেরি  এবং মুক্ত শিক্ষামূলক সংস্থার জাতীয় সংগ্রহস্থল । এছাড়া প্রধানমন্ত্রীর নামে একটি বিস্তৃত উদ্যোগ ই-বিদ্যা শুরু করা হয়েছে, যা শিক্ষায় বহুমুখী প্রচেষ্টা সফল করতে ডিজিটাল / অনলাইন / অন-এয়ার শিক্ষার সাথে সম্পর্কিত সমস্ত প্রচেষ্টা এক করে দেয়। এই উদ্যোগের মধ্যে রয়েছে: -
i) শীর্ষ 100 এনআইআরএফ বা এনএএসি স্কোর ৩.২৬ সম্পন্ন শীর্ষ স্থান প্রাপ্ত উচ্চশিক্ষা প্রতিষ্ঠানগুলি  ইউজিসির পূর্ব -অনুমোদন ছাড়াই অনলাইনে প্রোগ্রাম অফার করতে পারে।
ন্যাকে বা এনএএসি স্কোর ৩.০১ থেকে ৩.২৫ স্কোর আছে এমন সংস্থাগুলি, ইউজিসির আগাম অনুমোদনে অনলাইনে প্রোগ্রাম অফার করতে পারে।
ii) প্রচলিত কোর্সের জন্য, অনলাইন কন্টেন্টের পরিমান নিয়মিত শিক্ষাক্রমে ২০% থেকে বাড়িয়ে ৪০% করা হয়েছে।
iii) দীক্ষা, দেশের এমন এক ডিজিট্যাল পরিকাঠামো যা রাজ্য / কেন্দ্রশাসিত অঞ্চলগুলিতে বিদ্যালয়ের শিক্ষার জন্য মানসম্পন্ন ই-সামগ্রী সরবরাহ এবং সবাইকে কিউআর কোড সম্পন্ন পাঠ্যপুস্তক বিতরন করতে সহায়তা করছে  ।
iv) স্বয়াম প্রভ - তে ১ থেকে ১২ ক্লাসের জন্য ১২ টি চ্যানেলে পরীক্ষামূলক ভিত্তিতে অধ্যয়নের উপকরণ সরবরাহ করা হয়েছে এবং এই চ্যানেলগুলিকে পুরোপুরি পরিচালিত করার জন্য দ্রুত পদক্ষেপ নেওয়া হচ্ছে। v) রেডিও, কমিউনিটি রেডিও এবং সিবিএসই পডকাস্টে - শিক্ষাবানির বিস্তৃত ব্যবহার,
vi) ডিজিটালি অ্যাক্সেসযোগ্য ইনফরমেশন সিস্টেম  এবং এনআইওএস ওয়েবসাইট / ইউটিউবে সাইন ল্যাঙ্গুয়েজে দৃষ্টিহীন ও শ্রবণ প্রতিবন্ধীদের জন্য বিশেষ ব্যবস্থা ।
এনকেএন  সংযোগের জন্য প্রয়োজনীয় অবকাঠামো সম্প্রসারণের মাধমে শিক্ষা মন্ত্রণালয় মেইটিওয়াইয়ের সাথে বাজেটের সংস্থানগুলি শেয়ার করছে।
 শিক্ষক ও অনুসঙ্গীদের জন্য সক্ষমতা বৃদ্ধির ব্যবস্থা হিসাবে, সরকার স্কুল শিক্ষা এবং উচ্চশিক্ষার ক্ষেত্রে যথাক্রমে নিশতা এবং অর্পিত প্রোগ্রাম পরিচালনা করছে। এগুলি ছাড়াও উচ্চ শিক্ষাপ্রতিষ্ঠানগুলি শিক্ষকদের অনলাইনে শিক্ষকতার জন্য প্রস্তুত করার স্বার্থে নিজস্ব উদ্যোগও নিচ্ছে।
এনকেএন-এর জন্য, শিক্ষা মন্ত্রণালয় ইলেকট্রনিক্স এবং তথ্য প্রযুক্তি মন্ত্রকের সাথে সহযোগিতা করছে। স্বয়প্রভ চ্যানেলগুলি সারা দেশে ডিডি'র সমস্ত ফ্রী- ডিশ গ্রাহকদের জন্য উপলব্ধ।
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশঙ্ক’ আজ রাজ্যসভায় একটি লিখিত জবাবে এ তথ্য জানিয়েছেন।
(CG/AC
প্রধানমন্ত্রীরদপ্তর
ভারত-লুক্সেমবার্গ ভার্চ্যুয়াল শীর্ষ সম্মেলনে প্রধানমন্ত্রীর উদ্বোধনী মন্তব্য
মহামান্যবর নমস্কার!
সবার আগে আমি কোভিড-১৯ মহামারীর ফলে লুক্সেমবার্গে যত প্রাণহানি হয়েছে সেজন্য ১৩০ কোটি ভারতবাসী ও আমার নিজের পক্ষ থেকে সমবেদনা জানাই। আর এই কঠিন সময়ে আপনার সুদক্ষ নেতৃত্বকেও অভিনন্দন জানাই।
মহামান্যবর,
আমাদের আজকের ভার্চ্যুয়াল শীর্ষ সম্মেলন আমার কাছে অত্যন্ত গুরুত্বপূর্ণ। আপনার সঙ্গে আমার বিভিন্ন আন্তর্জাতিক মঞ্চে অনেকবার দেখা হয়েছে। কিন্তু বিগত দুই দশকে ভারত এবং লুক্সেমবার্গের মধ্যে এটিই প্রথম আনুষ্ঠানিক শীর্ষ সম্মেলন।
আজ যখন সমগ্র বিশ্ব কোভিড-১৯ মহামারীর ফলে অর্থনৈতিক এবং স্বাস্থ্য সংক্রান্ত বিভিন্ন সমস্যার বিরুদ্ধে লড়াই করছে, ভারত-লুক্সেমবার্গ অংশীদারিত্ব উভয় দেশের পাশাপাশি উভয় অঞ্চলের অর্থনৈতিক পুনরুদ্ধারের জন্য কার্যকর হয়ে উঠতে পারে। গণতন্ত্র, আইনের শাসন এবং স্বাধীনতার মতো আদর্শগুলি আমাদের পারস্পরিক সম্পর্ক এবং সহযোগিতাকে মজবুত করে তোলে। ভারত এবং লুক্সেমবার্গের মধ্যে আর্থিক আদান-প্রদান বৃদ্ধির অনেক সম্ভাবনা রয়েছে।
ইস্পাত, অর্থনৈতিক প্রযুক্তি, ডিজিটাল ডোমেইন-এর মতো বিষয়গুলিতে আমাদের মধ্যে খুব ভালো পারস্পরিক সহযোগিতা রয়েছে। কিন্তু এই সহযোগিতাকে আরও এগিয়ে নিয়ে যাওয়ার অপার সম্ভাবনাও রয়েছে। আমি অত্যন্ত আনন্দিত যে কয়েকদিন আগে আমাদের মহাকাশ গবেষণা সংস্থা ইসরো, লুক্সেমবার্গের চারটি মহাকাশযান উৎক্ষেপণ করেছে। মহাকাশ গবেষণার ক্ষেত্রেও আমরা আমাদের পারস্পরিক আদান-প্রদান আরও বাড়াতে পারি।
আন্তর্জাতিক সৌর জোট বা আইএসএ-তে লুক্সেমবার্গের সামিল হওয়ার ঘোষণাকে আমরা স্বাগত জানাই। আর আপনাদের 'কোয়ালিশন ফর ডিজাস্টার রেসিলিয়েন্ট ইনফ্রাস্ট্রাকচার'-এ যোগদানের সিদ্ধান্তকেও আমন্ত্রণ জানাই।
এ বছর এপ্রিল মাসে হিজ রয়্যাল হাইনেস দ্য গ্র্যান্ড ডিউক-এর ভারত সফর কোভিড-১৯-এর বিশ্বব্যাপী সংক্রমণের ফলে স্থগিত করতে হয়েছে। আমরা যত শীঘ্র সম্ভব, তাঁকে ভারতে স্বাগত জানানোর ইচ্ছা প্রকাশ করি। আমি চাই যে আপনিও যত দ্রুত সম্ভব ভারত সফরে আসুন।
মহামান্যবর,
এখন আমি আপনাকে প্রারম্ভিক ভাবনা ব্যক্ত করার জন্য আমন্ত্রণ জানাতে চাই।
প্রধানমন্ত্রীরদপ্তর
ওড়িশায় তালচের সার কারখানার ভিত্তিপ্রস্তর স্থাপন অনুষ্ঠানে প্রধানমন্ত্রীর ভাষণ
নয়াদিল্লি, ২২ সেপ্টেম্বর,২০১৮
মঞ্চে উপস্থিত ওড়িশার রাজ্যপাল অধ্যাপক গণেশীলালজি, রাজ্যের মুখ্যমন্ত্রী আমার বন্ধু নবীন পট্টনায়কজি, আমার কেন্দ্রীয় মন্ত্রীসভার সদস্য জুয়েল ওরাঁওজি, ধর্মেন্দ্র প্রধানজি, আমার সংসদের সাথী সতপথীজি, এই এলাকার বিধায়ক ব্রজকিশোর প্রধানজি এবং আমার প্রিয় ভাই ও বোনেরা,
এই অনুষ্ঠানের পর আমাকে একটা বিশাল জনসভায় বলতে হবে, সেজন্যে এখানে বিস্তারিত না বলে, অত্যন্ত কম শব্দে এই শুভ উদ্বোধনের মাধ্যমে আমার মনের আনন্দ ব্যক্ত করছি। নির্দিষ্ট সময়সীমার মধ্যে এই প্রকল্প সমাপণের জন্যে সংশ্লিষ্ট সকলকে অনেক অনেক শুভেচ্ছা জানাই।
এটি আমার জন্যে একপ্রকার পুনরুদ্ধারের সৌভাগ্য এনে দিয়েছে। অনেক দশক আগে যে স্বপ্ন বোনা হয়েছিল, কিন্তু কোনও না কোনও ত্রুটির ফলে সমস্ত স্বপ্ন ভেস্তে গিয়েছিল। এখানকার মানুষও আশা ছেড়ে দিয়েছিলেন যে কোনোদিন আবার এই প্রকল্প বাস্তবায়িত হতে পারে, এই অঞ্চলেই পুনরুজ্জীবিত হতে পারে!
কিন্তু আমরা সংকল্প নিয়েছি যে নতুন প্রাণশক্তি নিয়ে, নতুন গতিতে দেশকে নতুন উচ্চতায় পৌঁছে দিতে হবে। সেজন্যে অনেক বৃহৎ প্রকল্প, অনেক বৃহৎ উদ্যোগ, তার সঙ্গে প্রাণশক্তি, গতি ও সংকল্প যুক্ত করতে হবে। পরিণামস্বরূপ, প্রায় ১৩ হাজার কোটি টাকা বিনিয়োগে আজ এখানে এই প্রকল্প পুনরুদ্ধারের কাজ শুরু হল।
সমৃদ্ধ ভারতের জন্যে কয়লা বাষ্পীকরণের মাধ্যমে, এখানকার এই কালো হীরাকে একটি নতুন প্রযুক্তি প্রয়োগের মাধ্যমে প্রক্রিয়াকরণ করে যে সার ও গ্যাস উৎপন্ন হবে তা থেকে এই অঞ্চল তথা দেশ একটি নতুন দিশা পাবে। বিদেশ থেকে আমাদের যত ইউরিয়া আনাতে হয় তা থেকেও মুক্তি পাওয়া যাবে, দেশের আর্থিক সাশ্রয় হবে।
এই অঞ্চলের নবীন প্রজন্মের জন্যে এটি কর্মসংস্থানের বড় সুযোগ। এই প্রকল্পের সঙ্গে প্রায় সাড়ে চার হাজার মানুষ যুক্ত হবেন, আর সেজন্যে এর চারপাশে অনেক নতুন ব্যবস্থা, নতুন সংস্থা গড়ে উঠবে, এখানকার মানুষ এগুলি দ্বারাও উপকৃত হবেন, কর্মসংস্থান হবে।
উন্নয়নের দিশা কিভাবে পরিবর্তিত হতে পারে – স্পষ্ট নীতি ও দেশের জন্যে সমর্পিত প্রাণ হলে, উত্তম সিদ্ধান্ত নেওয়া সম্ভব হয়! আমাদের দেশে নবরত্ন, মহারত্ন, রত্ন – এমন অনেক সরকার অধিকৃত সংস্থার সুনাম আমরা অনেক শুনেছি। কখনও ভাল খবর, কখনও খারাপ খবর আসতে থাকে। কিন্তু তাদেরকে ঐক্যবদ্ধ করে একটি নতুন শক্তিরূপে গড়ে তুলে কিভাবে প্রকল্পটিকে এগিয়ে নিয়ে যাওয়া যায়, এই একটি নতুন উদাহরণ দেশের সামনে প্রতিষ্ঠিত হবে যে, যখন দেশের এরকম রত্নদের সমাহারে, মহারত্নদের সমন্বয়ে কোনও প্রকল্পের দায়িত্ব নেবেন, তখন তাঁদের সকলের নৈপুণ্য, সকলের মণিমুক্তো প্রয়োগ করা হবে আর ওড়িশা তথা দেশের কৃষকদের প্রয়োজন মেটানোর কারণ হয়ে উঠবে।
আমাকে বলা হয়েছে.... কারণ, আমি যখনই এই ধরণের প্রকল্পের ভিত্তিপ্রস্তর স্থাপন করতে যাই, তখন জিজ্ঞেস করি যে, কবে থেকে উৎপাদন শুরু হবে সেটা বলুন! এখানেও তেমনি জিজ্ঞেস করেছি, আর কর্মকর্তারা আমাকে বলেছেন যে, ৩৬ মাসের মধ্যেই এখানে উৎপাদন শুরু করা যাবে! আমি আপনাদের কথা দিচ্ছি যে ৩৬মাস পর আমি আবার আপনাদের মাঝে এসে এই প্রকল্পের উদ্বোধন করবো! এই আস্থা নিয়ে আরেকবার মুখ্যমন্ত্রী মহোদয়কে কৃতজ্ঞতা জানিয়ে আমার বক্তব্য সম্পূর্ণ করছি।
অনেক অনেক ধন্যবাদ।
CG/SB/SB…
(Visitor Counter : 189
প্রধানমন্ত্রীরদপ্তর
পীযূষ গোয়েলের বাড়িতে গণেশ চতুর্থী অনুষ্ঠানে অংশগ্রহণ প্রধানমন্ত্রীর
নয়াদিল্লি, ৩১ অগাস্ট, ২০২২
প্রধানমন্ত্রী শ্রী নরেন্দ্র মোদী আজ কেন্দ্রীয় মন্ত্রী শ্রী পীযূষ গোয়েলের বাড়িতে গণেশ চতুর্থী উৎসব উদযাপনে অংশ নেন।
এক ট্যুইট বার্তায় প্রধানমন্ত্রী বলেন, “গণেশ চতুর্থীর পবিত্র উৎসব উপলক্ষে আমার সহকর্মী @PiyushGoyalজীর বাড়িতে অনুষ্ঠানে অংশ নিয়েছি।
ভগবান শ্রীগণেশের আশীর্বাদ আমাদের উপর বর্ষিত হোক”।
PG/PM/SB
(
প্রধানমন্ত্রীরদপ্তর
পিভি নরসীমা রাও-এর জন্মবার্ষিকীতে প্রধানমন্ত্রীর শ্রদ্ধার্ঘ্য
নতুন দিল্লি, ২৮ জুন, ২০২৩
প্রাক্তন প্রধানমন্ত্রী পিভি নরসীমা রাও-এর জন্মবার্ষিকীতে প্রধানমন্ত্রী শ্রী নরেন্দ্র মোদী শ্রদ্ধা নিবেদন করেছেন।
এক ট্যুইটে প্রধানমন্ত্রী বলেছেন;
“পিভি নরসীমা রাও জি-কে জন্মবার্ষিকীতে শ্রদ্ধার্ঘ্য। ভারতের উন্নয়নে তাঁর দূরদর্শী নেতৃত্ব এবং অঙ্গীকার ছিল উল্লেখযোগ্য। আমাদের দেশের অগ্রগতিতে তাঁর অমূল্য অবদানকে আমরা সম্মান জানাই।”
CG/SS/SKD
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭০ কোটি ৩১ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৬৪ লক্ষেরও বেশি টিকার ডোজ রয়েছে এবং আরও ৮ লক্ষ ডোজ সরবরাহ করা হবে
নয়াদিল্লি, ০৮ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭০ কোটি ৩১ লক্ষ ৭০ হাজার ৭৭৫টি টিকার ডোজ সরবরাহ করা হয়েছে। এছাড়াও, ৮ লক্ষ ২ হাজার ৫৫০টি ডোজ শীঘ্রই সরবরাহ করা হবে।
এছাড়াও, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৬৪ লক্ষ ৫০ হাজার ৭০টি ডোজ হাতে রয়েছে।
CG/BD/SB
(Visitor Counter : 118
ইস্পাতমন্ত্রক
সেইল ইস্পাত কারখানাগুলির আধুনিকীকরণ
নয়াদিল্লি, ০২ ডিসেম্বর, ২০১৯
রাষ্ট্রায়ত্ত্ব ইস্পাত কারখানাগুলির আধুনিকীকরণ বা মানোন্নয়নের সিদ্ধান্ত সংশ্লিষ্ট রাষ্ট্রায়ত্ত্ব সংস্হা, তার আর্থিক অবস্হা ও বাজার চাহিদার ওপর নির্ভর করে নেওয়া হয়ে থাকে। রাষ্ট্রায়ত্ত্ব সেইল তার ৫টি সুসংবদ্ধ ইস্পাত কারখানার আধুনিকীকরণ ও সম্প্রসারণের কর্মসূচি রূপায়ণ করছে। এই কারখানাগুলির মধ্যে রয়েছে পশ্চিমবঙ্গের দূর্গাপুর ও বার্নপুর, ছত্তিশগড়ের ভিলাই, ঝাড়খন্ডের বোকারো এবং ওড়িশার রৌরকেল্লা। এছাড়াও তামিলনাড়ুর সালেম কারখানার আধুনিকীকরণের বিষয়টিকেও সেইল বিশেষ কর্মসূচির আওতায় সামিল করেছে। এই ইস্পাত কারখানাগুলির আধুনিকীকরণের উদ্দেশ্যই হল, অশোধিত ইস্পাত উৎপাদন ক্ষমতা বার্ষিক ১ কোটি ২০ লক্ষ ৮০ হাজার টন থেকে বাড়িয়ে ২ কোটি ১০ লক্ষ ৪০ হাজার টন করা। লোকসভায় আজ এক লিখিত জবাবে এই তথ্য দেন ইস্পাত মন্ত্রী শ্রী ধর্মেন্দ্র প্রধান। তিনি আরও জানান, সালেম ইস্পাত কারখানার আধুনিকীকরণ ও সম্প্রসারণমূলক কাজের জন্য ২ হাজার ৩৭১ কোটি টাকা বিনিয়োগ করা হয়েছে। এই টাকায় একটি নতুন স্টিল মেল্ট শপ তৈরি করা হবে এবং কোল্ড রোলিং মিলের ক্ষমতা বাড়ানো হচ্ছে।
CG/BD/NS
(Visitor Counter : 48
প্রধানমন্ত্রীরদপ্তর
যোশী মঠের বর্তমান পরিস্থিতির পরিপ্রেক্ষিতে এক জরুরি পর্যালোচনা বৈঠকে মিলিত হচ্ছেন প্রধানমন্ত্রীর প্রধান সচিব
নয়াদিল্লি, ০৮ জানুয়ারি, ২০২৩
যোশী মঠের সাম্প্রতিক বিপর্যয় সম্পর্কে আজ বিকেলে প্রধানমন্ত্রীর কার্যালয়ে ক্যাবিনেট সচিব এবং কেন্দ্রীয় সরকারের উচ্চপদস্থ আধিকারিকদের সঙ্গে এক জরুরি পর্যালোচনা বৈঠকে মিলিত হবেন প্রধানমন্ত্রীর প্রধান সচিব ডঃ পি কে মিশ্র। জাতীয় বিপর্যয় ব্যবস্থাপনা কর্তৃপক্ষের সদস্যরাও উপস্থিত থাকবেন পর্যালোচনাকালে।
ভিডিও কনফারেন্সের মাধ্যমে বৈঠকে যোগ দেবেন যোশী মঠের জেলা পর্যায়ের পদস্থ আধিকারিকরাও।
উত্তরাখন্ড সরকারের পদস্থ আধিকারিকরাও পর্যালোচনাকালে উপস্থিত থাকবেন ভিডিও কনফারেন্সের মঞ্চে।
PG/SKD/NS
(
প্রধানমন্ত্রীরদপ্তর
শ্রীমতী শীলা দীক্ষিতের প্রয়াণে প্রধানমন্ত্রীর শোক জ্ঞাপন
নয়াদিল্লী, ২০ জুলাই, ২০১৯
প্রধানমন্ত্রী শ্রী নরেন্দ্র মোদী দিল্লীর প্রাক্তণ মুখ্যমন্ত্রী শ্রীমতী শীলা দীক্ষিতের প্রয়াণে শোকব্যক্ত করেন।
এক শোক বার্তায় প্রধানমন্ত্রী বলেন “ শীলা দীক্ষিতজীরমৃত্যুতে গভীর শোকব্যক্ত করছি। অত্যন্ত মিশুকে এবং সদালাপী ছিলেন। দিল্লীর উন্নয়নে তাঁর গুরুত্বপূর্ণ অবদান ছিল। তাঁর পরিবার ও সমর্থকদের প্রতি সমবেদনা জানাচ্ছি। ওঁ শান্তি।“
CG/CB
(Visitor Counter : 83
যোগাযোগওতথ্যপ্রযুক্তিমন্ত্রক
জেম এবং সিএসসি-র সঙ্গে ডাক বিভাগের সমঝোতাপত্র স্বাক্ষর
নয়াদিল্লী, ১৮ মে, ২০২২
সরকারি ই-মার্কেট প্লেস বা জেম এবং সিএসসি-র ই-গর্ভন্যান্স সার্ভিসেস ইন্ডিয়া লিমিটেডের সঙ্গে ডাক বিভাগের সমঝোতাপত্র স্বাক্ষরিত হয়েছে। সমঝোতাপত্র স্বাক্ষরের উদ্দেশ্যই হল সরকারি সংগ্রহ ব্যবস্থায় পরামর্শদান, পরিষেবার পরিধি বিস্তার, প্রত্যন্ত অঞ্চলে থাকা সরকারি বিক্রেতা, ক্রেতা ও পরিষেবাদাতার দক্ষতা বৃদ্ধি প্রভৃতি। আজ এই চুক্তিপত্রে স্বাক্ষর করেন জেম এবং সিইএসসি-র ই-গর্ভন্যান্স সার্ভিসেস ইন্ডিয়া লিমিটেডের মুখ্য কার্যনির্বাহী আধিকারিক শ্রী পি কে সিং। অন্যদিকে ডাক বিভাগের হয়ে চুক্তিপত্রে স্বাক্ষর করেন পার্সেল ডাইরেক্টরেট শাখার মুখ্য জেনারেল ম্যানেজার শ্রী অজয় কুমার রায়।
উল্লেখ করা যেতে পারে গত ৫ই মে জেম এবং ভারতীয় ডাক বিভাগের সফল সংযুক্তিকরণের পর এই সমঝোতাপত্র স্বাক্ষরিত হল। এই সংযুক্তিকরণের ফলে সমস্ত সরকারি ক্রেতা, বিক্রেতা ও পরিষেবাদাতারা ডাকঘরের মাধ্যমে সরকারি ই-মার্কেট প্লেস ব্যবস্থার যাবতীয় লজিস্টিক পরিষেবা ও সুবিধা গ্রহণ করতে পারবেন। এছাড়াও ১ লক্ষ ৩০ হাজারের বেশি সিএসসি-র মাধ্যমে সরকারি ই-মার্কেট প্লেস ব্যবস্থার সঙ্গে যুক্ত ক্রেতারা লাভবান হবেন।
ডাক বিভাগ এবং সরকারি ই-মার্কেট প্লেস ব্যবস্থার মধ্যে এই চুক্তির ফলে বিক্রেতারা ডাক বিভাগের বিভিন্ন পরিষেবা গ্রহণ করতে পারবেন। জেম পোর্টালে তাদের অ্যাকাউন্টের মাধ্যমে ডাক বিভাগের পরিষেবাগুলি পাওয়া যাবে। এদিকে ডাক বিভাগ সমঝোতা অনুযায়ী ৬ হাজারের বেশি সিএসসি পরিষেবার সঙ্গে যুক্ত ব্যক্তিদের প্রশিক্ষণ দেবে, যাতে তারা ডাক বিভাগের বিভিন্ন পরিষেবা পৌঁছে দিতে পারেন।
এই সমঝোতা সম্পর্কে ডাক বিভাগের জেনারেল ম্যানেজার শ্রী অলোক শর্মা বলেছেন, নতুন এই অংশীদারিত্ব ডাক বিভাগের জন্য অনুঘটকের ভূমিকা পালন করবে। সেইসঙ্গে জেম পোর্টালে থাকা ক্রেতাদের কাছে দ্রুত গুণগতমানের পরিষেবা পৌঁছে দেওয়া সম্ভব হবে। সারা দেশে ছড়িয়ে থাকা দেড় লক্ষের বেশি ডাকঘর প্রত্যন্ত অঞ্চলগুলিতে পরিষেবা পৌঁছে দিয়ে ই-বাণিজ্য ক্ষেত্রের প্রসার ঘটাতে সাহায্য করবে।
CG/BD/NS
(Visitor Counter : 91
প্রধানমন্ত্রীরদপ্তর
ভারতের অদম্য মানসিকতার প্রতিফলন অপারেশন গঙ্গা : প্রধানমন্ত্রী
নতুন দিল্লি, ১৭ জুন ,২০২৩
প্রধানমন্ত্রী শ্রী নরেন্দ্র মোদী বলেছেন, ইউক্রেনে আটকে থাকা ভারতীয়দের উদ্ধারে অপারেশন গঙ্গার উপর নির্মিত একটি নতুন তথ্যচিত্র থেকে আমরা এই অভিযানের বিষয়ে নানা তথ্য সংগ্রহ করতে পারব ।
এক ট্যুইট বার্তায় প্রধানমন্ত্রী বলেছেন;
“আমাদের জনসাধারণ যতই সমস্যায় পড়ুন, সেই সমস্যার থেকে তাদের বেরিয়ে আসার যে দৃঢ় শক্তি আমাদের রয়েছে, অপারেশন গঙ্গার মাধ্যমে তা প্রতিফলিত । এর মধ্যে দিয়ে ভারতের অদম্য মানসিকতা ফুটে ওঠে । এই অভিযান সম্পর্কে বিভিন্ন তথ্য আমরা এই তথ্যচিত্রটির থেকে পেয়ে থাকি ।”
CG/CB/NR
(Visitor Counter : 60
মন্ত্রিসভারঅর্থনৈতিকবিষয়সংক্রান্তকমিটি
কৃষকদের বকেয়া মেটানোর জন্য চিনিকলগুলিকে আর্থিক সহায়তা দেওয়ার সিদ্ধান্ত মঞ্জুর করল মন্ত্রিসভা
নয়াদিল্লি, ০৫ মে, ২০১৮
চিনিকলগুলি যাতে আখের ন্যায্য বকেয়া কৃষকদের মিটিয়ে দিতে পারে তার জন্য ২০১৭-১৮-র চিনি মরশুমে প্রতি কুইন্টাল আখ ভাঙানোর জন্য ৫.৫০ পয়সা আর্থিক সহায়তা চিনিকলগুলিকে দেওয়ার সিদ্ধান্তটি অনুমোদন করল অর্থনীতি বিষয়ক ক্যাবিনেট কমিটি। আজ প্রধানমন্ত্রী শ্রী নরেন্দ্র মোদীর পৌরহিত্যে অর্থনীতি বিষয়ক ক্যাবিনেট কমিটি এই অনুমোদন দেয়। উল্লেখ্য, এই সহায়তা কলগুলির তরফে সরাসরি কৃষকদের কাছে পৌঁছে দেওয়া হবে। পূর্ববর্তী বছরগুলিতে যে পাওনা বাকি ছিল সেটি সমেত যে বকেয়া রয়েছে তার সঙ্গে সমন্বয়সাধন করা হবে এই সহায়তা। বকেয়া মিটিয়ে দেওয়ার ব্যবস্হা করা হবে এভাবেই। এই সহায়তা সেসব চিনিকলগুলিকে দেওয়া হবে যেগুলি সরকার নির্ধারিত শর্তাবলী পূরণ করবে।
SSS/NS/…
(Visitor Counter : 71